Den russiske fotballpøbel-lederen Frankrike frykter
Mandag snek den russiske supporterlederen seg inn i Frankrike igjen, etter at han og et titall andre russere ble utestengt fra alle EM-arrangementer og sendt tilbake til Russland etter masseslagsmålene i Marseilles . UEFA med «siste advarsel til Russland: Diskes hvis det blir mer bråk Etter å ha blitt deportert til Moskva så sent som i forrige uke, ble 38-åringen altså pågrepet på nytt i EM-byen Toulouse mandag kveld. På sosiale medier skrøt Sjprygin av sin tilbakekomst ved å legge ut bilder av seg selv utenfor stadion i Touluse der Russland mandag kveld ble fullstendig overkjørt av Wales. Han har tidligere blitt avbildet mens hans gjør nazi-hilsen, og går for å være en sentral skikkelse i det høyreekstreme miljøet. Likevel hadde Sjprygin ifølge The Guardian en plass i den offisielle delegasjonen til det russiske fotballforbundet da han reiste til EM i Frankrike. Kort tid før pågripelsen sa supporterlederen følgende på telefon fra stadion til nyhetsbyrået AFP: – Jeg er på kampen, og jeg har billett. – Schengen-visumet mitt hadde ikke blitt trukket, og alle stemplene er der. Så jeg kan oppholde meg lovlig i EU.Aleksandr Sjprygin er 38 år, og omtales som en ledestjerne i det høyreekstreme miljøet, og som en av dem som er mest ivrig på å bringe nazistiske ideer inn på fotballtribunene. Supporterklubben han leder har støtte fra Kreml, og Sjprygin har deltatt i en rekke møter ledet av president Valdimir Putin. Under et møte i januar 2012 der både daværende FIFA-president Sepp Blatter og UEFA-president Michel Platini skal ha vært til stede, skal Sjprygin ha kritisert russisk oligarker for å «storhandle lendende utenlandske klubber», skriver BBC. Shprygin jobber også for den russiske parlamentarikeren Igor Lebedev og sitter i kommisjonen som planlegger fotball-VM i Russland i 2018. I den forbindelse har han vakt oppsikt med sine uttalelser om at Russland i forbindelse med det kommende mesterskapet bør representeres av «slaviske ansikter». 38-åringen benektet i etterkant av uttalelsen at han har høyreekstreme holdninger, men har samtidig fått mye oppmerksomhet for et bilde fra 2001 der han poserer sammen med en dame med bare bryster, mens han gjør nazi-hilsen. Da den britiske avisen Daily Mail konfronterte Sjprygin med fotografiet, sa han at bildet er gammelt, og at han mener det ikke er noe skummelt med det. Videre sammenligner han nazisme med patriotisme. – Nazisme har utviklet seg til å bli nasjonalisme, og det er ikke noe ille med det. Det handler om kjærligheten du har for landet ditt, sier han til avisen. Russiske fotballpøbler herjer i Frankrike: Blind vold og gateslagsmålSjprygin har lenge vært en kjent person i fotballmiljøet. Han var blant annet en sterk supporter av fotballklubben Dynamo Moskva på 90-tallet. Senere ble han medlem av nasjonalistpartiet LDPR, hvor han ble en viktig medhjelper for Lebedev. 38-åringen har også sittet nesten ett år i varetekt for å ha angrepet frontfiguren i metallbandet Korrozia Metalla, ifølge BBC . Engelske fotballsupportere inntok Marseille: Det endte i bråk Aleksandr Sjprygin var blant de 43 som ble holdt igjen i Sør-Frankrike tirsdag forrige uke etter en alvorlig voldshendelse mellom Russland og England, hvor to engelske supportere ble alvorlig skadet. 20 av de 43 som ble holdt igjen ble utsendt fra Frankrike, ifølge den britiske avisen The Guardian . Både Russland og England ble før mesterskapet truet av UEFA med å bli kastet ut av EM på grunn av uoverenstemmelsene mellom de to landenes supportergrupper. – UEFAs eksekutivkomité har advart begge fotballforbundene om at de ikke vil nøle med å sanksjonere ytterligere mot det engelske og russiske fotballforbundet, inkludert potensiell diskvalifikasjon fra turneringen, dersom slik vold skulle skje igjen, skrev komiteen i en uttalelse da. (VG/NTB)
Med Kreml i ryggen leder høyreekstreme Aleksandr Sjprygin (38) Russlands offisielle supporterdelegasjon under fotball-EM.